කැඩී බිඳී යාම නිසා භාවිතයෙන් ඉවත් කර තිබූ පාසල් බංකු, ඩෙස්ක්, මේස, පුටු මව්පියවරුන්ගේද ආධාරයෙන් ප්‍රතිසංස්කරණය කර භාවිතයට ගැනීමේ “බිඳුණු පුටුවට දෑතේ සවිය” ව්‍යාපෘතිය බස්නාහිර පළාතේ පාසල් 251ක ක්‍රියාත්මක වුණි.ඒ යටතේ ඉකුත් වසර ඇතුළත රුපියල් ලක්‍ෂ 474ක මුදලක් ඉතිරි කර ගැනීමට හැකි වූ බව පළාත් කර්මාන්ත හා පරිසර ඇමැති උදය ගම්මන්පිල මහතා පවසයි.රුපියල් ලක්‍ෂ 555ක් වටිනා මේ පාසල් උපකරණ අලුත්වැඩියා කිරීම පිණිස වැය වී ඇත්තේ රුපියල් ලක්‍ෂ 81ක් පමණි.මේ වැඩපිළිවෙළට පළාත් සභා මන්ත්‍රීවරුන්ගේ දායකත්වය ඉහළින්ම ලැබුණ බවද ඒ මහතා කියයි.